Irriterende kuggie | Health24
Het nou weer nuwe ding, my huisdokter sê dit is allergie maar sal graag jou opinie wil hoor. Ek het hierdie droë hoesie wat my tydig en ontydig oorval, en wanneer ek hoes gooi ek op, geen keer daaraan nie, ek word sommer so hoesende wakker en moet dan hol vir die badkamer, het Allergex en Sinumed gedrink maar dit hou steeds aan, het nog nooit gesukkel met sinus, allergië e nie, het ook nie toe neus of hoofpyne nie, maar dit bly ''n hoesende kotsende spul, ag nee wat anders dan, dit is " embarassing" by die werk en oral waar ek is!!! Dankie vir jou opinie.
Om 'n allergiese rinitis uit te skakel, stel ek voor dat jy 'n Oor-, neus- en keelspesialis vir 'n ondersoek, bloedtoetse en moontlike allergie toetse konsulteer. 'n Post-nasale drup kan die stembande irriteer en die hoes buie veroorsaak, met gevolglike naarheid.
Sommige pasiente met refluks gastritis (maagsappe wat terug stoot vanuit die maag tot in die keel) ondervind ook hierdie simptome.
Indien dit nie as gevolg van 'n allergiese rinitis of sinusitis is nie, kan jy jou dokter vir 'n verwysing vir 'n barium maal en gastroskopie vra.